Hantula, Jutta
Maataloudessa suuntauksena on viime vuosien ajan ollut tilakokojen kasvaminen ja samalla tilojen siirtyminen kauemmas tähän asti vallinneesta perheviljelmästä. Tilat ovat panostaneet liitännäiselinkeinojen ja maaseutuyrittäjyyden kehittämiseen. Mukaan ovat tulleet korkeasti koulutetut osa-aikaviljelijät.
Tässä pro gradu tutkielmassa tarkastellaan maatilan sukupolvenvaihdosta ja siinä tapahtuvaa osaamisen siirtymistä. Tavoitteena on case-esimerkkien avulla tuoda esille sekä sukupolvenvaihdoksen suunnittelua ja toteuttamistä sekä osaamisen siirtymisen tapoja maatiloilla. Tutkimusmenetelmänä on käytetty teemahaastattelua ja aineisto analysoitiin sisällön analyysillä. Tutkimusaineiston muodostavat kolme maatilaa sekä yksi maatilan liitännäiselinkeinosta kehittynyt yritys.
Tutkimustulokset osoittivat, että tae maatilan sukupolvenvaihdoksen onnistumiseen on sen suunnitteleminen jatkajan ja luopujan hyvässä yhteisymmärryksessä. Sukupolvenvaihdoksen yhteydessä tapahtuva osaamisen siirtyminen tapahtui luontaisella ja joustavalla tavalla. Jatkajat olivat sitoutuneita ottamaan tilan haltuunssa sekä vastaanottamaan luopujalta tämän keräämää hiljaista tietoa. Luopujat taas olivat halukkaita antamaan osaamistaan jatkajien käytettäväksi. Sekä sukupolvenvaihdoksen että osaamisen siirtymisen onnistumista auttoi huomattavasti se, että tilan jatkaja oli tiedossa jo vuosia ennen omistajanvaihdoksen ajankohtaa. Tämä antoi kummallekin osapuolelle mahdollisuuden kypsytellä ajatuksia tulevasta muutoksesta.